નક્સલ વિરોધી અભિયાનમાં બીએસએફ, આઇટીબીપી અને એસએસબી પણ તૈનાત હોય છે. આઠ મેના રોજ યોજાનારી હિંસા પરની બેઠકમાં નક્સલિયો વિરૂદ્ધ આક્રમક વલણ અખતિયાર કરવાની દિશામાં આ મુદ્દાઓ પર વિસ્તારથી ચર્ચા કરવામાં આવશે. આ મામલે આઠમેએ 10 નક્સલ પ્રભાવિત રાજ્યોના મુખ્યમંત્રીઓ સાથે મહત્વની બેઠક યોજાશે. જેમાં 35 પ્રભાવિત જિલ્લાના જિલ્લાધીશ અને અર્ધસૈનિક દળના મહાનિદેશક પણ ભાગ લેશે. ગૃહપ્રધાન રાજનાથ સિંહે નકસલ મામલે સલાહકાર વિજય કુમારને છત્તીસગઢમાં જ કેમ્પ રાખવાનું જણાવ્યું છે.